 Nehemaya 6  O wee ruo na, ozugbo a kọọrọ Sanbalat na Tobaya na Gishem onye Arebia nakwa ndị iro anyị ndị ọzọ na ewughachiwo m mgbidi ahụ nakwa na ọ dịghị oghere ọ bụla a hapụrụ na ya ọ bụ ezie na ruo noge ahụ etinyebeghị m ibo nọnụ ụzọ ámá dị iche iche,Sanbalat na Gishem wee zitere m ozi ozugbo, sị: Bịa ka anyị zukọta noge a kara aka nobodo nta ndị dị na ndagwurugwu Ono. Ma ha nọ na-akpa nkata imerụ m ahụ.M wee zigara ha ndị ozi, sị: Ọ bụ ọrụ dị ukwuu ka m na-arụ, ọ gaghị ekwe m omume ịgbadata. Gịnị mere m ga-eji hapụ ọrụ a bịakwute unu, ọrụ a ewee kwụsị?Otú ọ dị, ha ziteere m otu ozi ahụ ugboro anọ, m nọkwa na-aza ha otu ihe ahụ.Nikpeazụ, Sanbalat ziteere m onye na-ejere ya ozi, kwuo otu ihe ahụ nke ugboro ise ya, o jikwa akwụkwọ ozi a na-emechighị emechi.Ihe e dere na ya bụ: A nụwo ya netiti mba niile, Gishem na-ekwukwa ya, na gị na ndị Juu na-akpa nkata inupụ isi. Ọ bụ ya mere i ji na-ewu mgbidi ahụ; ị na-aghọkwara ha eze, dị ka ihe ndị a e kwuru si dị.E nwekwara ọbụna ndị amụma ị họpụtaworo ịkpọsa banyere gị nime Jeruselem dum, sị, Eze nọ na Juda! A ga-akọrọ eze ihe ndị dị otú a. Ya mere, bịa ka anyị gbaa izu.Otú ọ dị, m zigaara ya ozi, sị: Ihe ndị a ị na-ekwu enweghị nke mere eme, kama ọ bụ nobi gị ka i si na-echepụta ha.Nihi na ha niile na-anwa imenye anyị egwu, sị: Ha ga-enwe nkụda aka nọrụ ahụ, nke ga-eme ka a ghara ịrụcha ya. Ma ugbu a, mee ka aka m dị ike.Mụ onwe m banyere nụlọ Shemaya nwa Deleya nwa Mehetabel mgbe e mechibidoro ya ụzọ. O wee sị: Ka anyị zukọta noge a kara aka nụlọ ezi Chineke, nime ụlọ nsọ, ka anyị mechiekwa ọnụ ụzọ ụlọ nsọ ahụ; nihi na ha ga-abịa igbu gị, ha ga-abịa ọbụna nabalị igbu gị.Ma m sịrị: Nwoke dị ka m ò kwesịrị ịgba ọsọ? Olee onye dị ka m nke ga-agbaba nụlọ nsọ ma ghara ịnwụ? Agaghị m abanye!M wee mee nchọpụta, ma, lee, ọ bụghị Chineke zitere ya, kama o buru amụma a imegide m dị ka Tobaya na Sanbalat goro ya ka o mee.Ọ bụ ya mere e ji goo ya ka m wee tụọ ụjọ ma mee otú ahụ, ka m wee mehie, ka ha nwee ihe ha ga-eji nye m aha ọjọọ, iji kọchaa m.Chineke m, biko, cheta Tobaya na Sanbalat, dị ka ihe onye nke ọ bụla mere si dị, chetakwa Noadaya onye amụma nwaanyị na ndị amụma ndị ọzọ, bụ ndị nọ na-anwa imenye m egwu.Nikpeazụ, e wuchara mgbidi ahụ nabalị iri abụọ na ise nọnwa Ilọl, nime ụbọchị iri ise na abụọ.O wee ruo na, ngwa ngwa ndị iro anyị niile nụrụ ya, mba niile gbara anyị gburugburu ahụkwa ya, ihere onwe ha mere ha ozugbo, ha amarakwa na ọ bụ Chineke mere ka a rụọ ọrụ a.Nụbọchị ndị ahụ kwa, ndị Juda a ma ama nọ na-ede ọtụtụ akwụkwọ ozi a na-ezigara Tobaya, ndị Tobaya dere ana-abịakwara ha.Nihi na ọtụtụ ndị nọ na Juda ṅụụrụ ya iyi, nihi na ọ bụ ya lụrụ nwa Shekanaya nwa Era; Jehohe nwa ya lụkwara nwa Meshọlam nwa Berekaya.Ha nọkwa na-ekwu ihe ọma banyere ya ná ntị m. Ha na-agwakwa ya ihe m kwuru. E nwere akwụkwọ ozi ndị Tobaya zitere imenye m egwu. 